CELEX: 52021PC0313
Language: fi
Date: 2021-06-18
Title: Ehdotus EUROOPAN PARLAMENTIN JA NEUVOSTON ASETUS Euroopan parlamentin ja neuvoston asetuksen (EU) 2019/216 muuttamisesta Paraguaysta peräisin olevaa korkealaatuista naudanlihaa koskevan unionin tariffikiintiön osalta

EUROOPAN KOMISSIO
            Bryssel 18.6.2021
            COM(2021) 313 final
            2021/0146(COD)
            Ehdotus
            EUROOPAN PARLAMENTIN JA NEUVOSTON ASETUS 
            Euroopan parlamentin ja neuvoston asetuksen (EU) 2019/216 muuttamisesta Paraguaysta peräisin olevaa korkealaatuista naudanlihaa koskevan unionin tariffikiintiön osalta 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Yhdistyneen kuningaskunnan hallitus ilmoitti 29. maaliskuuta 2017 Eurooppa-neuvostolle Yhdistyneen kuningaskunnan aikomuksesta erota Euroopan unionista. Yhdistyneestä kuningaskunnasta tuli 1. helmikuuta 2020 ’kolmas maa’. Siirtymäkauden päätyttyä 1. tammikuuta 2021 alkaen Euroopan unionin yhteistä kauppapolitiikkaa ei enää sovelleta Yhdistyneeseen kuningaskuntaan.
            
            
               Yhdistyneen kuningaskunnan päätös erota EU:sta on luonut tarpeen ”jakaa” EU28-maiden WTO-luetteloon sisältyvät määrälliset sitoumukset EU:n maatalous-, kalastus- ja teollisuusalan 143:sta tariffikiintiöstä. EU käynnisti tämän prosessin Genevessä lokakuussa 2018. Periaatteena on, että kunkin tariffikiintiön nykyinen määrä säilyisi täysin ennallaan tulevaisuudessa mutta se jaettaisiin kahdelle erilliselle tullialueelle: EU-27 ja Yhdistynyt kuningaskunta.
            
            
               Paraguaylla on korkealaatuisen naudanlihan 1 000 tonnin tariffikiintiö (järjestysnumero 094455), joka ei sisälly EU:n WTO-luetteloon. Tämä tariffikiintiö sisällytettiin virheellisesti jakamismenettelyyn ja se aleni näin ollen 711 tonniin 27 jäsenvaltion EU:ssa ilman, että vastaavaa määrää avattiin Yhdistyneen kuningaskunnan puolella. 
            
            
               Tämä tarkoittaa, että Paraguayn markkinoille pääsyä on alennettu 1 000 tonnista 711 tonniin 1. tammikuuta 2021 alkaen.
            
            
               Tällä muutosasetuksella pyritään palauttamaan EU-27:n oikea määrä (1 000 tonnia) tariffikiintiön 094455 osalta.
            
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Tämä aloite on EU:n käynnissä olevien toimien mukainen ja sillä pyritään varmistamaan, että vaikutuksia, joita aiheutuu Yhdistyneen kuningaskunnan eroamisesta EU:sta, käsitellään hallitusti.
               
            
            
               •Yhdenmukaisuus unionin muiden politiikkojen kanssa
            
            
               
                  Kuten edellä.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Euroopan unionin toiminnasta tehdyn sopimuksen (SEUT) 207 artiklan 2 kohta.
               
            
            
               •Toissijaisuusperiaate (jaetun toimivallan osalta) 
            
            
               
                  Yhteinen kauppapolitiikka kuuluu unionin yksinomaiseen toimivaltaan.
               
            
            
               •Suhteellisuusperiaate
            
         
         
            
               
                  Suunniteltu toimenpide on ainoa keino varmistaa toivottu tulos.
               
            
            
               •Toimintatavan valinta
            
            
               
                  Alkuperäinen säännös vahvistettiin Euroopan parlamentin ja neuvoston asetuksella. Sen muuttamiseen tarvitaan toinen Euroopan parlamentin ja neuvoston asetus.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta
               
            
            
               •Sidosryhmien kuuleminen
            
            
               
                  Ei sovelleta
               
            
            
               •Asiantuntijatiedon keruu ja käyttö
            
            
               
                  Ei sovelleta
               
            
            
               •Vaikutustenarviointi
            
            
               
                  Ei sovelleta
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta
               
            
            
               •Perusoikeudet
            
            
               
                  Ehdotuksella ei ole vaikutuksia perusoikeuksiin. 
               
            
            
               4.TALOUSARVIOVAIKUTUKSET
            
            
               
                  Ei sovelleta
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
         
         
            
               
                  Ei sovelleta
               
            
            
               •Selittävät asiakirjat (direktiivien osalta)
            
            
               
                  Ei sovelleta
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Asetuksen 1 artiklalla muutetaan Euroopan parlamentin ja neuvoston asetusta (EU) 2019/216 tariffikiintiön, jonka järjestysnumero on 094455, jakamisen estämiseksi.
               
               
                  Asetuksen 2 artiklassa säädetään, että asetus tulee voimaan seitsemän päivän kuluttua sen julkaisemisesta Euroopan unionin virallisessa lehdessä.
               
            
            
               2021/0146 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               Euroopan parlamentin ja neuvoston asetuksen (EU) 2019/216 muuttamisesta Paraguaysta peräisin olevaa korkealaatuista naudanlihaa koskevan unionin tariffikiintiön osalta 
               
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 207 artiklan 2 kohdan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Yhdistyneen kuningaskunnan erottua unionista unioni ja Yhdistynyt kuningaskunta ilmoittivat muille Maailman kauppajärjestön (WTO) jäsenille, että niiden nykyinen markkinoillepääsyn taso säilytetään mutta jaetaan unionin ja Yhdistyneen kuningaskunnan kesken. Jakamismenetelmästä sekä EU-27:n uusista määristä säädetään Euroopan parlamentin ja neuvoston asetuksessa (EU) 2019/216
                  1
               .
            
            
               (2)Unionin tariffikiintiöitä, jotka eivät sisälly unionin myönnytyksiä ja sitoumuksia koskevaan luetteloon, ei pitäisi jakaa.
            
            
               (3)Neuvoston asetuksella (EY) N:o 1149/2002
                  2
                avataan 1 000 tonnin tuontitariffikiintiö korkealaatuiselle tuoreelle, jäähdytetylle tai jäädytetylle naudanlihalle. Vaikka tämä tariffikiintiö ei sisältynyt unionin WTO-luetteloon, se jaettiin virheellisesti asetuksella (EU) 2019/216, mikä vähensi sen määrää 1 päivästä tammikuuta 2021 alkaen. Kyseisen tariffikiintiön alkuperäinen määrä olisi sen vuoksi palautettava.
            
            
               (4)Sen vuoksi asetusta (EU) 2019/216 olisi muutettava,
            
         
         
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               Poistetaan asetuksen (EU) 2019/216 liitteessä olevasta A osasta järjestysnumeroa 094455 (Korkealaatuinen naudanliha, tuore, jäähdytetty tai jäädytetty, Paraguay) koskeva rivi.
            
            
               2 artikla
            
            
               Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2019/216, annettu 30 päivänä tammikuuta 2019, unionin WTO-luetteloon sisältyvien tariffikiintiöiden jakamisesta Yhdistyneen kuningaskunnan unionista eroamisen vuoksi ja neuvoston asetuksen (EY) N:o 32/2000 muuttamisesta (EUVL L 38, 8.2.2019, s. 1).
               
               
                  
                     (2)
                  
                        Neuvoston asetus (EY) N:o 1149/2002, annettu 27 päivänä kesäkuuta 2002, korkealaatuisen naudanlihan autonomisen tuontikiintiön avaamisesta (EUVL L 170, 29.6.2002, s. 13).